Here is a page extracted from Wikipedia that may contain CSS, HTML, and a lot of unformatted text.

Title: Constantín III (usurpador)
Content: Constantín III  estió un cheneral romano que en l'anyo 407 se nombró emperador de l'Imperio Romano d'Occident en Britania y plegó a controlar gran part de Galia. Fue reconoixito como co-emperador en l'anyo 409 por Honorio chunto con lo suyo fillo Constant II. Abdicó en l'anyo 411 y fue capturau y executau.

Los soldaus de Britania proclamoron emperador a Constantín. Dimpués lo suyo exercito prenió lo control de gran part de Galia establindo la suya capital en Arlet. Pretendió incorporar a lu suyo dominio Hispania pa completar lo control de la Prefectura de las Galias y ser reconoixiu como "Augusto" por Honorio en tot este gran territorio.

En Hispania topetó con la resistencia de Didimo y Verinián, terratenients de Lusitania que yeran parients d'Honorio y plegoron a organizar exercitos propios. Constantín III ninvió ta Hispania a lo suyo fillo Constant II nombrau ya "César", acompanyau por lo cheneral Cheroncio y personal civil. Didimo y Verinián fuoron esconfitos y Constant II establió la suya cort en Caesaraugusta.

Lo exercito de Constantín III fustigaba a los invasors sueus, vandalos y alanos que bi heba en Aquitania empentando-los enta lo sud. En la santmigalada de l'anyo 409 estos pueblos trescurzoron los Pireneus y entroron en Hispania.

Referencias 

Emperadors romanos
411 (muertes)